CELEX: 52003XG0515(01)
Language: el
Date: 2003-05-06
Title: Συμπεράσματα του Συμβουλίου της 6ης Μαΐου 2003 σχετικά με το μέλλον των δραστηριοτήτων για τη νεολαία στο πλαίσιο της νέας γενεάς προγραμμάτων

Avis juridique important

|

52003XG0515(01)

Συμπεράσματα του Συμβουλίου της 6ης Μαΐου 2003 σχετικά με το μέλλον των δραστηριοτήτων για τη νεολαία στο πλαίσιο της νέας γενεάς προγραμμάτων  

Επίσημη Εφημερίδα αριθ. C 115 της 15/05/2003 σ. 0001 - 0002

Συμπεράσματα του Συμβουλίουτης 6ης Μαΐου 2003σχετικά με το μέλλον των δραστηριοτήτων για τη νεολαία στο πλαίσιο της νέας γενεάς προγραμμάτων(2003/C 115/01)ΕΚΤΙΜΩΝΤΑΣ ΟΤΙ:(1) σύμφωνα με τη συνθήκη, η δράση της Κοινότητας στοχεύει στην ενθάρρυνση της ανάπτυξης προγραμμάτων ανταλλαγών για νέους ανθρώπους και νέους εργαζομένους,(2) το Ευρωπαϊκό Κοινοβούλιο και το Συμβούλιο με την απόφαση 1031/2000/ΕΚ της 13ης Απριλίου 2000, θέσπισαν το κοινοτικό πρόγραμμα δράσης "Νεολαία" όσον αφορά πολιτική συνεργασίας στον τομέα της νεολαίας, σκοπός του οποίου είναι να δοθεί η δυνατότητα στους νέους να αποκτήσουν γνώσεις, δεξιότητες και ικανότητες οι οποίες θα αποτελέσουν τη βάση της μελλοντικής τους εξέλιξης, και να ασκήσουν υπεύθυνα τα καθήκοντά τους ως πολίτες προκειμένου να καταστούν ενεργό τμήμα της ευρωπαϊκής κοινωνίας,(3) σύμφωνα με τη δήλωση του Λάκεν, η οποία έχει επισυναφθεί στα συμπεράσματα του Ευρωπαϊκού Συμβουλίου της 14ης και 15ης Δεκεμβρίου 2001, σχετικά με το μέλλον της Ευρωπαϊκής Ένωσης, μια από τις βασικές προκλήσεις που αντιμετωπίζει η Ευρωπαϊκή Ένωση είναι "η προσέγγιση των πολιτών, και κατά κύριο λόγο των νέων, και του ευρωπαϊκού εγχειρήματος καθώς και των ευρωπαϊκών θεσμών",(4) η Λευκή Βίβλος της Επιτροπής, της 21ης Νοεμβρίου 2001, με τίτλο "Μια νέα πνοή για την ευρωπαϊκή νεολαία" σημείωσε την αφετηρία για τη θέσπιση πλαισίου ευρωπαϊκής συνεργασίας στον τομέα της νεολαίας,(5) το Ευρωπαϊκό Συμβούλιο της Κοπεγχάγης στις 15 και 16 Δεκεμβρίου 2002 ενέκρινε τα αποτελέσματα των διαπραγματεύσεων προσχώρησης για τη διεύρυνση της Ευρωπαϊκης Ένωσης,(6) το ψήφισμα το Συμβουλίου και των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, της 14ης Δεκεμβρίου 2000, σχετικά με πρόγραμμα δράσης για την κινητικότητα, σημειώνει ότι η κινητικότητα των νέων αποτελεί μείζονα πολιτικό στόχο και τα προγράμματα για τη Νεολαία αποτελούν αξιοσημείωτη πρόοδο και διαδραματίζουν συσιαστικό ρόλο για την επίτευξη αυτού του στόχου,(7) το ψήφισμα του Συμβουλίου και των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, της 14ης Δεκεμβρίου 2000, σχετικά με την κοινωνική ένταξη των νέων, σημειώνοντας ότι οι νέοι, ιδίως οι πιο εύαλωτοι, είναι ιδιαίτερα εκτεθειμένοι στους κινδύνους του κοινωνικού, πολιτικού και πολιτιστικού αποκλεισμού, καλεί την Επιτροπή και τα κράτη μέλη να προωθήσουν την ευρεία πρόσβαση ενός ποικίλου νεανικού κοινού στις κοινοτικές και εθνικές πρωτοβουλίες και τα προγράμματα που απευθύνονται σε αυτούς,(8) το ψήφισμα το Συμβουλίου και των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, της 14ης Φεβρουαρίου 2002, σχετικά με την πρόσθετη αξία της εθελοντικής δραστηριότητας για τους νέους στο πλαίσιο της ανάπτυξης της κοινοτικής δράσης για τη νεολαία, καλεί την Επιτροπή και τα κράτη μέλη να λάβουν μέτρα για την ενίσχυση και περαιτέρω ανάπτυξη του ρόλου της εθελοντικής δραστηριότητας για τους νέους,(9) το ψήφισμα του Συμβουλίου και των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, της 28ης Ιουνίου 2001, σχετικά με την προαγωγή της πρωτοβουλίας, του επιχειρηματικού πνεύματος και της δημιουργικότητας των νέων: από τον αποκλεισμό στην χειραφέτηση,(10) το ψήφισμα του Συμβουλίου και των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, της 27ης Ιουνίου 2002, σχετικά με το πλαίσιο της ευρωπαϊκής συνεργασίας στον τομέα της νεολαίας επιβεβαιώνει ότι η συμμετοχή, η πληροφόρηση, οι εθελοντικές δραστηριότητες μεταξύ των νέων και η μεγαλύτερη κατανόηση και γνώση της νεολαίας αποτελούν τις τέσσερις θεματικές του προτεραιότητες,(11) το ψήφισμα του Συμβουλίου, της 27ης Ιουνίου 2002, σχετικά με τη διά βίου μάθηση.1. ΕΧΟΝΤΑΣ ΥΠΟΨΗ την προετοιμασία της μελλοντικής γενεάς προγραμμάτων στον τομέα της εκπαίδευσης, κατάρτισης και νεολαίας,2. ΥΠΟΓΡΑΜΜΙΖΕΙ ότι το υπάρχον κοινοτικό πρόγραμμα δράσης "Νεολαία" συνιστά το βασικό μέσο και μοχλό για την προώθηση της ευρωπαϊκής συνεργασίας στον τομέα της νεολαίας και το σημαντικότερο εργαλείο για τη διαμόρφωση και εφαρμογή πολιτικών για τους νέους κατά τρόπο πιο ολοκληρωμένο, συνεκτικό και διατομεακό,3. ΣΗΜΕΙΩΝΕΙ ότι πρέπει να υπάρξει συσχέτιση με άλλα συναφή κοινοτικά προγράμματα στο πλαίσιο του οριζόντιου συνυπολογισμού της νεολαίας σε άλλες πολιτικές,4. ΥΠΕΝΘΥΜΙΖΕΙ ότι το πρόγραμμα "Νεολαία" προσφέρει στους νέους, και κυρίως στους νέους με προβλήματα, την ευκαιρία να αποκτήσουν εμπειρία και δεξιότητες με τη συμμετοχή τους σε εξωσχολικές δραστηριότητες, συμβάλλοντας έτσι στην προσωπική τους ανάπτυξη στο πλαίσιο άτυπων μορφών μάθησης,5. ΥΠΕΝΘΥΜΙΖΕΙ ότι, στον τομέα της νεολαίας, η Ευρωπαϊκή Ένωση έχει ενισχύσει τις σχέσεις της με τρίτες χώρες βάσει των δράσεων του προγράμματος "Νεολαία",6. ΣΗΜΕΙΩΝΕΙ ότι η διεύρυνση της Ευρωπαϊκής Ένωσης εισάγει νέους γεωγραφικούς, δημογραφικούς, κοινωνιολογικούς και πολιτιστικούς παράγοντες που επηρεάζουν τους νέους,7. ΑΝΑΓΝΩΡΙΖΕΙ ότι οι νέοι διαδραματίζουν ζωτικό ρόλο στην προώθηση της ιδιότητας του ευρωπαίου πολίτη και της ευρωπαϊκής ταυτότητας,8. ΣΗΜΕΙΩΝΕΙ την πρόθεση των υπουργών να συμβάλουν στον προβληματισμό της Επιτροπής όσον αφορά τα μελλοντικά προγφάμματα, χωρίς όμως αυτό να θίγει τα αποτελέσματα των εθνικών διαβουλεύσεων για τη μελλοντική γενεά προγραμμάτων και τις επιπτώσεις της αξιολόγησης των υπαρχόντων προγραμμάτων, τηρουμένου πλήρως του δικαιώματος πρωτοβουλίας της Επιτροπής,9. ΤΟΝΙΖΕΙ την ανάγκη διατήρησης και ανάπτυξης των υφιστάμενων κοινοτικών μέσων που απευθύνονται ειδικά στους νέους, τα οποία είναι ουσιώδη για την ανάπτυξη της συνεργασίας των κρατών μελών στον τομέα της νεολαίας, στο πλαίσιο της μελλοντικής γενεάς προγραμμάτων,10. ΤΟΝΙΖΕΙ επιπλέον ότι οι προτεραιότητες και οι στόχοι αυτών των μέσων πρέπει να ευθυγραμμιστούν με το νέο πλαίσιο ευρωπαϊκής συνεργασίας στον τομέα της νεολαίας.ΥΠΟΓΡΑΜΜΙΖΕΙ τη σπουδαιότητα της καταβολής προσπαθειών προκειμένου:1. να αυξηθεί η συμμετοχή όλων των νέων, ιδίως αυτών που απειλούνται από κοινωνικό αποκλεισμό ή βιώνουν κοινωνικό αποκλεισμό,2. να ενδυναμωθεί ο διάλογος και η συνεργασία μεταξύ των νέων στην Ευρώπη και στον υπόλοιπο κόσμο,3. να ενθαρρυνθούν οι πρωτοβουλίες των νέων που ενισχύουν την καινοτομία και την επιχειρηματική πρωτοβουλία από το τοπικό έως το ευρωπαϊκό επίπεδο,4. να προωθηθούν οι εθελοντικές δραστηριότητες, όχι μόνο ως μέσο για την απόκτηση ικανοτήτων αλλά και ως βασικός πυρήνας της ενεργού συμμετοχής του πολίτη στα κοινά,5. να τηρούνται και να διαδίδονται οι παγκόσμιες αξίες της δημοκρατίας, της ισότητας και του σεβασμού των ανθρωπίνων δικαιωμάτων, καθώς επίσης να καταπολεμηθεί ο ρατσισμός, η ξενοφοβία και άλλες μορφές διάκρισης έναντι και μεταξύ των νέων,6. να προωθηθούν η κινητικότητα και οι νέες τεχνολογίες, καθώς και να εξευρεθούν άλλες πρωτοποριακές μέθοδοι υποστήριξης της στρατηγικής για τους νέους.